CELEX: C2007/042/05
Language: lv
Date: 2007-02-24 00:00:00
Title: Lieta C-40/05: Tiesas (trešā palāta) spriedums 2007. gada 11. janvārī ( Överklagandenämnden för Högskolan lūgums sniegt prejudiciālu nolēmumu) — Kaj Lyyski pret Umeå universitet (Darba ņēmēju brīva pārvietošanās — EKL 39. pants — Šķēršļi — Arodmācība — Skolotāji — Atteikums uzņemt izglītības programmā pretendentu, kas ir nodarbināts citas dalībvalsts skolā)

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               C 42/3
            
         Tiesas (trešā palāta) spriedums 2007. gada 11. janvārī (Överklagandenämnden för Högskolan lūgums sniegt prejudiciālu nolēmumu) — Kaj Lyyski pret Umeå universitet
   
   (Lieta C-40/05) (1)
   
   (Darba ņēmēju brīva pārvietošanās - EKL 39. pants - Šķēršļi - Arodmācība - Skolotāji - Atteikums uzņemt izglītības programmā pretendentu, kas ir nodarbināts citas dalībvalsts skolā)
   (2007/C 42/05)
   Tiesvedības valoda — zviedru
   Iesniedzējtiesa
   Överklagandenämnden för Högskolan
   Lietas dalībnieki pamata procesā
   
      Prasītājs: Kajs Līskis [Kaj Lyyski]
   
      Atbildētāja: Ūmeo Universitāte [Umeå universitet]
   Priekšmets
   Lūgums sniegt prejudiciālu nolēmumu — Överklagandenämnden för Högskolan (Augstākās izglītības Apelāciju komisija) — Kopienas tiesību un, konkrētāk, EKL 12. panta interpretācija — Profesionālā apmācība ar mērķi aizpildīt kvalificētu skolotāju vakances vienā dalībvalstī, kas paredzēta skolu iestādēs nodarbinātiem skolotājiem, lai ļautu viņiem iegūt nepieciešamo kvalifikāciju, lai noslēgtu līgumu uz nenoteiktu laiku — Atteikums uzņemt kandidātu, kas ir šīs dalībvalsts pilsonis, taču ir nodarbināts skolā citā dalībvalstī
   
   Rezolutīvā daļa
   Kopienas tiesības neiestājas pret to, ka valsts tiesiskais regulējums, ar ko paredz organizēt apmācību pagaidu kārtībā, lai ātri apmierinātu kvalificētu skolotāju pieprasījumu dalībvalstī, noteic, ka šajā apmācībā piedalīties var vienīgi pretendenti, kas ir nodarbināti šīs valsts skolā, tomēr precizējot, ka šī regulējuma piemērošana nedrīkst principā izslēgt visus pretendentus — skolotājus, kuri nav nodarbināti šādā skolā; šāda izslēgšana nozīmētu lēmuma pieņemšanu bez iepriekšējas un individuālas šī pretendenta spēju novērtēšanas, ņemot vērā it īpaši ieinteresētās personas spējas un iespēju uzraudzīt tās apmācības praktisko daļu vai iespēju to īstenot.
   
      (1)  OV C 93, 16.4.2005.